Diari Oficial de la Generalitat Valenciana


Sumari del DOGV 4697, del 23-02-2004 (2004/1295)

RESOLUCIÓ de 29 de desembre de 2003, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Negociadora del Conveni Col·lectiu Autonòmic de la Comunitat Valenciana de Derivats del Ciment sobre revisió salarial per al 2003, pròrroga del I Conveni Col·lectiu fins al 31.12.2005 i jornades no laborables per a l'any 2004 (codi núm. 8000535).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4697

Data del DOGV
:   23-02-2004

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2004/1295


Data del document
:   29-12-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * ciment
    * conveni col·lectiu

RESOLUCIÓ de 29 de desembre de 2003, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Negociadora del Conveni Col·lectiu Autonòmic de la Comunitat Valenciana de Derivats del Ciment sobre revisió salarial per al 2003, pròrroga del I Conveni Col·lectiu fins al 31.12.2005 i jornades no laborables per a l'any 2004 (codi núm. 8000535). [2004/M1295]
  
Vist el text de l'Acord de la Comissió Negociadora del Conveni Col·lectiu Autonòmic de la Comunitat Valenciana de Derivats del Ciment sobre revisió salarial per al 2003, pròrroga del I Conveni Col·lectiu fins al 31.12.2005 i jornades no laborables per a l'any 2004, subscrit en data 5 de desembre de 2003, en la representació dels treballadors, per les organitzacions sindicals UGT-MCA-PV i CC OO-FECOMA-PV, i en representació empresarial per CEDEVAL i ANEFHOP, presentat davant d'esta Direcció General de Treball i Seguretat Laboral el dia 19 de desembre de 2003, i de conformitat amb el que disposen els articles 90, apartats 2 i 3, del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar que siga inscrit en el Registre de Convenis Col·lectius de Treball d'esta Direcció General, i que siga dipositat el text original de l'acord, amb notificació a la comissió negociadora.
  
Segon
  
Disposar que siga publicat en el Diari Oficial de la Generalitat Valenciana.
  
València, 29 de desembre de 2003.- El director general de Treball i Seguretat Laboral: Román Ceballos Sancho.
  
II Conveni Col·lectiu de Treball Autonòmic
  
de la Comunitat Valenciana de Derivats del Ciment
  
A València, el 5 de desembre de 2003, a les 10.00 hores, es reunixen als locals de la Federació Valenciana d'Empresaris de la Construcció, situats a València, a l'avinguda del Baró de Càrcer, número 37, els representants de la Comissió Paritària d'Interpretació i Vigilància del Conveni Col·lectiu Autonòmic de Derivats del Ciment, a efectes de determinar els dies no laborables en l'any 2004, per a assegurar en el dit any el compliment de la jornada anual, establida en 1.744 hores, segons l'Acta IV final d'Acords de la Comissió Negociadora del Conveni General de Derivats del Cement.
  
Estudiades les propostes de les representacions dels treballadors i de les empreses, s'adopta l'acord següent:
  
Llevat de pacte en contrari entre empresa i treballadors, que podran establir el calendari que lliurement convinguen, per a l'any 2004 les parts firmants estan d'acord que, sense perdre el seu caràcter laboral per a futurs convenis, es consideren com no laborables, els dies següents, a efectes d'assegurar el compliment de la referida jornada anual de 1.744 hores establida per a l'any 2004. En cas de desavinença se sotmetrà el conflicte a la Comissió Paritària d'Interpretació i Vigilància del Conveni.
  
Província de València i Castelló
  
- 2 i 5 de gener
  
- 18 de març.
  
- 8 d'abril.
  
- 8 i 11 d'octubre.
  
- 7, 23, 24, 30 i 31 de desembre.
  
En el supòsit dels treballadors a torns es tindrà en compte el que disposa l'article 31-b) del Conveni Autonòmic 2001-2002.
  
Província d'Alacant
  
- 2 i 5 de gener
  
- 8 d'abril.
  
- 11 d'octubre.
  
- 7, 24, 30 i 31 de desembre.
  
- El dia anterior i posterior laborable a la festa patronal de cada localitat.
  
- Un dia de lliure disposició de comú acord entre l'empresa i els treballadors.
  
En el supòsit que les festes locals se celebren en dissabtes, diumenges o festius, es considerarà dia no laborable l'anterior a ells.
  
Ambdues parts es comprometen a reunir-se cada any a fi d'acomodar la jornada laboral anual que el conveni general del sector fixe per a cada exercici.
  
I en prova de conformitat firmen ambdues representacions en el lloc i en la data abans indicats, a les 12.00 hores.
  
II Conveni Col·lectiu de Treball Autonòmic
  
de la Comunitat Valenciana de Derivats del Ciment
  
A València, el 5 de desembre de 2003, a les 10.00 hores, es reunixen als locals de la Federació Valenciana d'Empresaris de la Construcció, situats a València, a l'avinguda del Baró de Càrcer, número 37, els representants de la Comissió Negociadora del II Conveni Col·lectiu Autonòmic de la Comunitat Valenciana Derivats del Ciment per als anys 2003-2005.
  
Ambdues parts es reconeixen plena legitimació, i els membres de la comissió mencionada acorden per unanimitat:
  
1. Creació d'una comissió de redacció de text compost per dos representants de cada organització, a fi de redactar un nou conveni. El dit treball haurà de concloure durant l'any 2005, i els resultats s'elevaran a la Comissió Negociadora del Conveni per a l'aprovació, si és procedent.
  
2. L'increment salarial per a l'any 2003 serà l'acordat pel conveni general.
  
3. La creació d'un plus de acostament per a les províncies de Castelló i València consistent en:
  
- Any 2004: 1,5% sobre el salari mínim estatal de 2003.
  
- Any 2005: 1,5% sobre el salari mínim estatal de 2004.
  
Estos increments seran addicionals als pactats en el conveni general.
  
Este plus s'incorporarà al salari base en l'any 2006.
  
Es prorroga el contingut de la resta del text articulat del I Conveni Col·lectiu Autonòmic del Conveni de Derivats del Ciment fins a la firma d'un nou conveni.
  
L'increment mitjà per a les províncies de Castelló i València és del 4,15% per a l'any 2003, i este és d'aplicació sobre el salari base, incentius, complement de conveni, complement no salarial, gratificacions extraordinàries, dietes i locomoció. S'adjunten les taules de retribucions per a cada una de les províncies de la Comunitat com annexos a la present acta, i es fixa com a data d'efecte d'estes el dia 1 de gener de 2003.
  
El pagament de les diferències s'efectuarà en el termini màxim de 30 dies des de la firma del present acord.